CELEX: 31982D0847
Language: el
Date: 1982-12-02 00:00:00
Title: 82/847/EOK: Απόφαση τής Επιτροπής τής 2ας Δεκεμβρίου 1982 περί καταβολής, γιά τό έτος 1981, τής χρηματικής συμμετοχής τής Κοινότητας στίς επεξεργασίες επιθεωρήσεως καί επιβλέψεως τών θαλασσίων υδάτων τής Ιρλανδίας (Το κείμενο στην αγγλική γλώσσα είναι το μόνο αυθεντικό)

Avis juridique important

|

31982D0847

82/847/EOK: Απόφαση τής Επιτροπής τής 2ας Δεκεμβρίου 1982 περί καταβολής, γιά τό έτος 1981, τής χρηματικής συμμετοχής τής Κοινότητας στίς επεξεργασίες επιθεωρήσεως καί επιβλέψεως τών θαλασσίων υδάτων τής Ιρλανδίας (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 356 της 17/12/1982 σ. 0050 - 0050

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 2ας Δεκεμβρίου 1982  περί καταβολής, για το έτος 1981, της χρηματικής συμμετοχής της Κοινότητας στις εργασίες επιθεωρήσεως και επιβλέψεως των θαλασσίων υδάτων της Ιρλανδίας  (Το κείμενο στην αγγλική γλώσσα είναι το μόνο αυθεντικό)  (82/847/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 78/640/ΕΟΚ του Συμβουλίου της 25ης Ιουλίου 1978 σχετικά με τη χρηματική συμμετοχή της Κοινότητας στις εργασίες επιθεωρήσεως και επιβλέψεως των θαλασσίων υδάτων της Δανίας και της Ιρλανδίας (1), και ιδίως τον αριθμό 6 του παραρτήματός της,  Εκτιμώντας:  ότι το άρθρο 1 παράγραφος 2 της αποφάσεως 78/640/ΕΟΚ προβλέπει για την Ιρλανδία ότι η εν λόγω συμμετοχή καθορίζεται σε ποσό 46 εκατομμυρίων ECU για την περίοδο από 1ης Ιανουαρίου 1977 έως 31 Δεκεμβρίου 1982·  ότι το πρόγραμμα που υπέβαλε η Ιρλανδία για την επίβλεψη των θαλασσίων υδάτων που υπάγονται στη δικαιοδοσία της, και το οποίο περιέχει πρόβλεψη δαπανών τόσο για τις μεσοπρόθεσμες όσο και για τις βραχυπρόθεσμες εργασίες, ελέγχθηκε από την Επιτροπή η οποία αποφάσισε για την επιλεξιμότητα των δαπανών αυτών μέχρι 61 127 890 ECU (2), με την επιφύλαξη της επανεξετάσεως οριστικής επιλογής του τύπου αναγνωριστικού αεροσκάφους πριν από την καταβολή της χρηματικής συμμετοχής της Κοινότητας·  ότι η υποβληθείσα από τις ιρλανδικές αρχές αίτηση αφορά τις δαπάνες που πραγματοποιήθηκαν κατά τη διάρκεια της περιόδου από 1ης Ιανουαρίου 1981 έως 31 Δεκεμβρίου 1981 που ανήλθαν στο ποσό των 83 963,47 ιρλανδικών λιρών·  ότι στις εν λόγω δαπάνες συμπεριλαμβάνεται ποσό ύψους 2 572,25 ιρλανδικών λιρών που αντιστοιχεί σε εργασίες οι οποίες, λόγω της φύσεώς του, δεν είναι δυνατόν να συγκαταλεγούν στις ενέργειες για τις οποίες προβλέπεται χρηματοδοτική συμμετοχή της Κοινότητας· ότι, ως εκ τούτου, το ποσό αυτό δεν είναι δυνατόν να θεωρηθεί επιλέξιμο για επιστροφή σύμφωνα με το άρθρο 1 παράγραφος 2·  ότι οι συνολικά καθαρές δαπάνες που πρέπει να επιστραφούν στην Ιρλανδία για την περίοδο από 1ης Ιανουαρίου 1981 έως 31 Δεκεμβρίου 1981 ανέρχονται, συνεπώς, σε 81 391 ιρλανδικές λίρες ·  ότι πρέπει να εξασφαλισθεί η επιστροφή αυτών των δαπανών σύμφωνα με το άρθρο 1 παράγραφος 2·  ότι ζητήθηκε η γνώμη της Επιτροπής του ΕΓΤΠΕ για τα χρηματοδοτικά θέματα, και ιδίως για τα διαθέσιμα χρηματικά μέσα,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η χρηματική συμμετοχή της Κοινότητας στις επιλέξιμες δαπάνες που πραγματοποιήθηκαν από την Ιρλανδία, για το έτος 1981, καθορίζεται σε 81 391 ιρλανδικές λίρες.  Άρθρο 2  Η παρούσα απόφαση απευθύνεται στην Ιρλανδία.  Έγινε στις Βρυξέλλες, στις 2 Δεκεμβρίου 1982.  Για την 'Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 211 της 1. 8. 1978, σ. 34.  (2) Απόφαση της Επιτροπής της 15ης Μαΐου 1979.